বাংলাদেশে ২০০৪ সালে মার্কসবাদী সশস্ত্র গ্রুপগুলোকে দমন করার জন্য র্যাব গঠিত হয়। তারা এখন ব্যবহৃত হচ্ছে জঙ্গিবাদীদের বিরুদ্ধে। এর দ্বারা কি সন্ত্রাসবাদ-মৌলবাদ-জঙ্গিবাদের সমস্যার সমাধান হবে? আমাদের ধারণা, সাময়িক প্রতিকারের এই প্রচেষ্টা দ্বারা সমস্যা ক্রমে গভীর থেকে গভীরতর হবে। আইনশৃঙ্খলা ও নিরাপত্তার প্রয়োজনে পুলিশ, র্যাব, আদালত, জেলখানা, ফাঁসিকাষ্ঠের দরকার আছে; কিন্তু শুধু এসবের দ্বারাই সমস্যার সমাধানের চিন্তা সম্পূর্ণ ভুল। একসঙ্গে বহুমুখী চেষ্টা চালাতে হবে। সেসব নিয়ে ভাসা ভাসা চিন্তা কেউ কেউ করছেন, গভীর চিন্তা ও সর্বমুখী কার্যক্রম দরকার।